Emma Stone har forlovet seg
Etter to år som kjærester har «Saturday Night Live»-skribenten Dave McCary (34) fridd og fått ja. Stone har i skrivende stund ikke uttalt seg om begivenheten. Paret holder normalt en lav profil, men i fjor sommer uttalte Stone til Elle Magazine at hun ser for seg en fremtid med ektemann og barn. – Jeg har fått et annet perspektiv på livet etter at jeg er blitt eldre. Som tenåring tenkte jeg at jeg aldri skulle gifte meg eller få barn, men nå ønsker jeg meg det, betrodde hun. Før hun ble kjæreste med McCary, var Stone i et flere år langt forhold med «The Amazing Spider-Man»-motspiller Andrew Garfield (36). Stone er ellers kjent fra filmer som «La La Land», (som hun vant Oscar for), «Crazy Stupid Love», «Birdman», «Easy-A», «The Help» og «Zombieland».
Det røper filmstjernens utkårede på Instagram.